cyanic-selkie/wikianc huggingface dataset:
Αλγόριθμος του Ντάικστρα
Περιγραφή
Μετά την αρχικοποίηση των δομών που χρησιμοποιεί, ο αλγόριθμος εξάγει από την Q τον κόμβο x με το ελάχιστο d[*] και τον εισάγει στο σύνολο S. Στο πρώτο βήμα, για παράδειγμα, θα εξάγει τον κόμβο-αφετηρία s, αφού d[s]=0 ενώ όλοι οι υπόλοιποι κόμβοι έχουν άπειρο d[*]. Για κάθε γείτονα y (του x) που δεν ανήκει στο σύνολο S, αν τότε ενημερώνει το d[y] καταχωρώντας του την τιμή d[x] + w(x,y) και θέτει prev[y]=x. Δηλαδή, αν ο αλγόριθμος υπολογίσει ένα ελαφρύτερο (από το ήδη υπολογισμένο) μονοπάτι για τον κόμβο y, τότε σημειώνει το κόστος του (d[y]) και τον αμέσως προηγούμενο κόμβο του νέου υπολογισμένου μονοπατιού (prev[y]). Με την αλλαγή του d[y] αλλάζει και η θέση του κόμβου y στην ουρά προτεραιότητας Q. Για την ακρίβεια, μεγαλώνει η προτεραιότητα του y, αφού κάθε νέα τιμή του d[y] είναι πάντα μικρότερη από την προηγούμενη. Αφού ο αλγόριθμος εξετάσει όλους τους γείτονες του x που δεν ανήκουν στο σύνολο S, εισάγει στο S τον κόμβο με το ελάχιστο d[*] από όλους όσους δεν ανήκουν στο S. Έπειτα, ο αλγόριθμος επιλέγει πάλι τον πρώτο σε προτεραιότητα κόμβο από την ουρά Q και επαναλαμβάνει τα βήματα αυτά μέχρι να αδειάσει η Q.[[Αρχείο:Dijkstra Animation.gif|thumb|283x283px|Χρήση του αλγόριθμου του Ντάικστρα για να βρεθεί η συντομότερη διαδρομή μεταξύ a και b: 1ο βήμα: Ξεκινώντας από το a, συγκρίνει ποια είναι η πιο 'ελαφριά' διαδρομή (εδώ προς τον κόμβο 2) τοποθετώντας 'βάρη' δίπλα σε αυτές που συγκρίνει (π.χ. για τον κόμβο 3 έβαλε το 'βάρος' 9).
2ο βήμα: Από τον κόμβο 2 (που επέλεξε πριν λόγω της σύγκρισης) κάνει το ίδιο με το βήμα 1, προσθέτει τα συνολικά 'βάρη' απ' τα οποία πέρασε αλλά και συγκρίνει τα 'βάρη' που τοποθέτησε πριν: Δηλαδή συγκρίνει τις διαδρομές 1-2-3 ('βάρος': 10 + 7 = 17) και 1-2-4 ('βάρος' 15 + 7 = 22). Έπειτα συγκρίνει την 1-2-3 με την 1-3 στην οποία έβαλε στο βήμα 1 το 'βάρος' 9 και βλέπει ότι 9 < 10 +7. Οπότε η συμφέρουσα διαδρομή είναι η 1-3 και όχι η 1-2-3. Επομένως δεν 'πατά' στον κόμβο 2 (ωστόσο τον αποκλείει με κόκκινο για να μην τον ξαναψάξει).
3ο βήμα: Από τον 3 που βρισκόμαστε ξαναγίνεται η διαδικασία. Συγκρίνει την 1-3-6 (βάρος 9+2=11) και την 1-3-4 (βάρος 9+11=20). Προφανώς επιλέγει την 1-3-6 αφού 11<20. Έπειτα συγκρίνει την 1-3-6 με την 1-6 και επιλέγει την πρώτη γιατί έχουν βάρη 11 και 14 αντίστοιχα.
Ο αλγόριθμος είναι άπληστος (greedy): σε κάθε βήμα, εξετάζει μόνο τους γειτονικούς ενός κόμβου (τοπικότητα). Βρίσκει τον κόμβο για τον οποίο έχει υπολογίσει την ελάχιστη διαδρομή και τον εισάγει στο σύνολο S, χρησιμοποιώντας πληροφορίες από προηγούμενα βήματα (σύνθεση). Στο τέλος δίνει ένα αποτέλεσμα για όλους τους κόμβους.
Σε βήματα
Μια περισσότερο τυποποιημένη περιγραφή του αλγόριθμου είναι η παρακάτω, η οποία δείχνει τη λειτουργία του αλγόριθμου σε βήματα.
Καλό είναι να αναφερθεί εδώ, ότι από τη στιγμή που υπάρχει η σημείωση 'επεξεργασμένο' δεν είναι απαραίτητη και η σημείωση 'μη-επεξεργασμένο' και το αντίστροφο. Για την υλοποίηση του αλγόριθμου μπορεί να επιλεγεί ένας από τους δύο τρόπους. Ο αλγόριθμος επιστρέφει τη συντομότερη διαδρομή ανάποδα, καθώς ξεκινά από τον προορισμό και εκτυπώνει κάθε φορά τον προηγούμενο. Είναι εύκολο όμως να επεξεργαστεί κανείς κατάλληλα αυτή τη σειρά και να την αναποδογυρίσει, ώστε να λάβει τη σωστή.
Παράδειγμα
left Στον πίνακα παρακάτω φαίνονται οι κινήσεις του αλγόριθμου για να βρει τη συντομότερη διαδρομή από τον κόμβο a προς τους υπόλοιπους. Τα d[*] και prev[*] είναι οι ετικέτες απόστασης και προηγούμενου κόμβου. Τα βάρη των ακμών στο σχήμα είναι οι αριθμοί δίπλα σε κάθε ακμή. Οι κόμβοι είναι αριθμημένοι με πεζούς λατινικούς χαρακτήρες. Η συντομότερη διαδρομή από τον a στον z έχει μήκος 23. Για να βρούμε τους κόμβους της ανάποδης διαδρομής, είμαστε στον κόμβο z και κοιτάζουμε την ετικέτα προηγούμενου κόμβου του, βλέπουμε τον κόμβο e και τον καταγράφουμε. Κοιτάζουμε την ετικέτα προηγούμενου κόμβου του e και βλέπουμε f και τον καταγράφουμε. Έπειτα, με τον ίδιο τρόπο πάμε από τον b στον c, μετά στον d και τέλος στον a. Επομένως, η σωστή διαδρομή είναι a-d-c-b-f-e-z. (Για ακόμα καλύτερη κατανόηση του αλγορίθμου, μπορείτε να δείτε το εξής video)
Ψευδοκώδικας
Ο παρακάτω ψευδοκώδικας έχει τρεις παραμέτρους:
Στον παρακάτω αλγόριθμο διατηρείται ένα σύνολο S. Είναι το σύνολο των κόμβων για τους οποίους το συντομότερο μονοπάτι από την αφετηρία έχει υπολογιστεί. Πρόκειται ουσιαστικά για τους κόμβους που έχουν μαρκαριστεί ως επεξεργασμένοι. Με d[u] συμβολίζεται ένα άνω όριο για το βάρος της συντομότερης διαδρομής από τον αρχικό κόμβο s στον u. Στις περιγραφές που δώσαμε παραπάνω, το d[u] αντιστοιχούσε στην ετικέτα απόστασης. Για την ετικέτα προηγούμενου κόμβου ενός κόμβου v, χρησιμοποιείται ο συμβολισμός prev[v]. Επίσης, ο αλγόριθμος διατηρεί μια ουρά προτεραιότητας, Q, που περιέχει τους κόμβους του συνόλου V\S (V-S) με κλειδί τις τιμές d (τις ετικέτες απόστασης) του κάθε κόμβου. Ντάικστρα(G,w,s) Για κάθε κόμβο { d[v]= άπειρο prev[v] = κενό } d[s]=0 Q = V Όσο { u = extract_min(Q) Για κάθε κόμβο v, γείτονα του κόμβου u, που δεν ανήκει στο S{        Αν d[v]>d[u]+w[u,v] τότε d[v]=d[u]+w[u,v] prev[v] = u    } } Η εντολή extract_min είναι πράξη της ουράς προτεραιότητας Q. Όλες οι ουρές προτεραιότητας έχουν μια πράξη για την εξαγωγή του μικρότερου στοιχείου (extract_min). To w[u,v] είναι το βάρος της ακμής που συνδέει τους κόμβους u και v.
Ο παρακάτω ψευδοκώδικας είναι για την εύρεση των κόμβων της συντομότερης διαδρομής, αφού έχει εφαρμοστεί ο παραπάνω ψευδοκώδικας και έχουν καθοριστεί οι αποστάσεις d και οι προηγούμενοι κόμβοι prev. Κατά την αρχικοποίηση της παρακάτω διαδικασίας, στις πρώτες δύο γραμμές, ο κόμβος u είναι ο κόμβος-προορισμός. Έπειτα, ακολουθώντας τις ενδείξεις prev, παίρνουμε τη ζητούμενη διαδρομή ανάποδα. Α = κενή ακολουθία Βάλε δείκτη στον κόμβο u Όσο το prev[u] είναι διάφορο του κενού { Βάλε το u στην αρχή της Α u=prev[u] }
Πολυπλοκότητα
Η χρονική πολυπλοκότητα του αλγόριθμου ποικίλλει ανάλογα με τον γράφο και τις δομές δεδομένων που χρησιμοποιούνται για την υλοποίησή του. Στη γενική περίπτωση, ο αλγόριθμος χρειάζεται χρόνο, όπου V το σύνολο των κόμβων, E το σύνολο των ακμών του γράφου, m ο χρόνος που χρειάζεται για την εξαγωγή του μη-επεξεργασμένου κόμβου με την ελάχιστη ετικέτα απόστασης, δηλαδή την εφαρμογή της εντολής extract_min, και k ο χρόνος που χρειάζεται για την αλλαγή της ετικέτας απόστασης.
Στην πιο απλή περίπτωση όπου οι (μη-επεξεργασμένοι) κόμβοι V\S αποθηκεύονται σε μια λίστα (linked list) ή έναν πίνακα (array), η αναζήτηση του στοιχείου με το μικρότερο κλειδί (ετικέτα απόστασης, d) γίνεται γραμμικά, εξετάζοντας ένα προς ένα όλα τα στοιχεία. Επομένως, η χρονική πολυπλοκότητα του αλγόριθμου είναι. Ο χρόνος αυτός μπορεί να μειωθεί κι άλλο με τη χρήση μιας ουράς προτεραιότητας για την αποθήκευση των κόμβων που είναι μη-επεξεργασμένοι, αυτών δηλαδή που δεν ανήκουν στο σύνολο S που παρουσιάζεται στον ψευδοκώδικα. Ανάλογα με την υλοποίηση της ουράς προτεραιότητας (με σωρό Fibonacci ή δυαδικό σωρό κ.λ.π.), οι χρόνοι για την extract_min και την αλλαγή του κλειδιού ενός στοιχείου ποικίλουν. Για παράδειγμα, στην περίπτωση μιας υλοποίησης ουράς προτεραιότητας με δυαδικό σωρό, η εξαγωγή ελάχιστου στοιχείου (extract_min) και η αλλαγή του κλειδιού ενός στοιχείου παίρνουν χρόνο O(logn), όπου n το πλήθος των στοιχείων του σωρού. Έτσι, η πολυπλοκότητα του αλγόριθμου μειώνεται σε. Για αραιούς γράφους, η πολυπλοκότητα ανάγεται σε.
Κατευθυνόμενα ακυκλικά γραφήματα
Για προσανατολισμένους ακυκλικούς γράφους το πρόβλημα της εύρεσης της συντομότερης διαδρομής λύνεται σε γραμμικό χρόνο. Ταξινομούμε τους κόμβους σε τοπολογική σειρά. Υπάρχουν γραμμικοί αλγόριθμοι για τον σκοπό αυτό. Έπειτα, ξεκινώντας από τον κόμβο-αφετηρία (για τον οποίο το κόστος της ελάχιστη διαδρομής είναι 0) και προχωρώντας στους επόμενους στη σειρά της τοπολογικής διάταξης, το κόστος της ελάχιστης διαδρομής για έναν κόμβο είναι το ελάχιστο κόστος που προκύπτει από όλες τις εισερχόμενες ακμές του.
Απόδειξη ορθότητας
right|frame|Η διαδρομή Ρv είναι αυτή που ξεκινά από τον κόμβο s και μέσω του κόμβου u φτάνει στον v. Επομένως, η διαδρομή Ρu περιέχεται στην Ρv. Η διαδρομή Πv είναι αυτή που ξεκινά από τον κόμβο s, περνάει από τους x και y και καταλήγει στον v. Άρα, η Πy περιέχεται στην Πv και η Πx στην Πy. Ο αλγόριθμος του Ντάικστρα είναι άπληστος (greedy), δηλαδή σε κάθε βήμα υπολογίζει την τοπικά βέλτιστη λύση. Στο τέλος, συνθέτει τις τοπικές λύσεις και επιστρέφει μια συνολική. Όμως, το γεγονός ότι οι τοπικές λύσεις είναι βέλτιστες δεν εγγυάται ότι και η σύνθεσή τους θα είναι μια συνολικά βέλτιστη λύση. Γι'αυτό είναι απαραίτητη μια απόδειξη ορθότητας του αλγορίθμου.
Έστω Ρv η διαδρομή που έχει σημειώσει ο αλγόριθμος από τον αρχικό κόμβο s στον κόμβο u. Θα δείξουμε ότι για κάθε κόμβο u του συνόλου S, σε κάθε στάδιο της εκτέλεσης του αλγόριθμου, η Ρv είναι η ελάχιστη διαδρομή. Αυτό μας δείχνει άμεσα ότι ο αλγόριθμος επιστρέφει τη βέλτιστη λύση, αφού στο τελευταίο βήμα το σύνολο S περιέχει όλους τους κόμβους του γραφήματος. Η απόδειξη είναι επαγωγική ως προς το μέγεθος του συνόλου S (των επεξεργασμένων κόμβων).
Για |S|=1, έχουμε ότι S={s} και το κόστος της διαδρομής Ρs είναι 0. Αφού δεν υπάρχουν αρνητικά βάρη, αυτή είναι όντως η συντομότερη διαδρομή. Έστω ότι για |S|=k, με k>1, ο ισχυρισμός ισχύει. Μένει να δείξουμε ότι ο ισχυρισμός ισχύει και για |S|=k+1, έχοντας αυξήσει το σύνολο των επεξεργασμένων κόμβων κατά 1, με την προσθήκη ενός κόμβου, έστω του v. Έστω ότι ο κόμβος u είναι ο αμέσως προηγούμενος του v στη διαδρομή Ρv που έχει σημειώσει ο αλγόριθμος. Λόγω της υπόθεσης της επαγωγής, η διαδρομή Ρu είναι η συντομότερη από τον αρχικό κόμβο στον u. Θεωρούμε, τώρα, οποιαδήποτε άλλη διαδρομή Πv από τον αρχικό κόμβο στον v. Για να αποδείξουμε την πρόταση, αρκεί να δείξουμε ότι η Πv έχει ίσο ή μεγαλύτερο κόστος από αυτό της Ρv.
Η οι κόμβοι της διαδρομής Πv από ένα σημείο και μετά δεν ανήκουν στο σύνολο S. Υποθέτουμε ότι ο y είναι ο πρώτος κόμβος της Πv που δεν ανήκει στο S και ότι ο αμέσως προηγούμενός του (που ανήκει στο S) είναι ο x. Κατά την επανάληψη k+1 του αλγόριθμου, εξετάζονται όλες οι διαδρομές από τον αρχικό κόμβο προς τους κόμβους που είναι γειτονικοί του S, δηλαδή εξετάζονται και η Ρv και η Πy, αλλά υπολογίζοντας τα αντίστοιχα μήκη των διαδρομών και συκγρίνωντάς τα, προτιμάται η Ρv και τελικά στο σύνολο S προστίθεται ο κόμβος v. Αυτό σημαίνει ότι το μήκος της Ρv είναι ίσο ή μικρότερο από το μήκος της Πy. Και αφού η Πy είναι ένα μόνο μέρος της διαδρομής Πv και δεν υπάρχουν αρνητικά βάρη, είναι προφανές ότι το μήκος της Πv θα είναι κι αυτό ίσο ή μεγαλύτερο από το μήκος της Ρv.
Καθώς αυτό ισχύει για ολες τις πιθανές διαδρομές Πv, έχουμε δείξει ότι η Ρv είναι η βέλτιστη.
Αρνητικά βάρη ακμών
Όπως έχει ήδη ίσως καταστεί εμφανές, ο αλγόριθμος του Ντάικστρα δεν λειτουργεί σωστά, αν κάποιες ακμές του γράφου έχουν αρνητικά βάρη. Σε έναν τέτοιο γράφο δεν εξασφαλίζεται ότι η λύση που δίνει ο αλγόριθμος είναι η βέλτιστη. Αυτό συμβαίνει λόγω της σημείωσης επεξεργασμένο που λαμβάνουν όλοι οι κόμβοι για τους οποίους έχει υπολογιστεί η συντομότερη διαδρομή από τον αρχικό κόμβο. Οι επεξεργασμένοι κόμβοι (αυτοί που ανήκουν στο σύνολο S) δεν εξετάζονται ξανά από τον αλγόριθμο. Έτσι, μια πιθανώς συντομότερη διαδρομή που θα μπορούσε να προκύψει (για έναν επεξεργασμένο κόμβο) μέσω μιας ακμής αρνητικού βάρους, δεν λαμβάνεται υπόψη.
Αν όμως αφαιρεθεί αυτή η λειτουργία (της σημείωσης των κόμβων ως επεξεργασμένων), ο αλγόριθμος μπορεί να μπει σε έναν ατέρμονα βρόχο (endless loop) επανεξετάζοντας συνεχώς κάποιους κόμβους και μειώνοντας την ετικέτα απόστασής τους. Αυτό θα συμβεί στην περίπτωση που ο γράφος περιέχει αρνητικό κύκλο, δηλαδή μια διαδρομή από έναν κόμβο προς τον ίδιο, της οποίας το συνολικό βάρος είναι αρνητικό. Ο αλγόριθμος θα εξετάζει συνεχώς τους κόμβους του κύκλου, μειώνοντας τις ετικέτες απόστασής τους όλο και περισσότερο και δεν θα σταματήσει ποτέ. Ουσιαστικά, σε έναν γράφο που περιέχει κύκλο αρνητικού βάρους, δεν υπάρχει συντομότερη διαδρομή, αφού περνώντας από τον κύκλο αυτό θα έχουμε πάντα μια ακόμη συντομότερη διαδρομή. Αλλά ούτε αυτή θα είναι η συντομότερη, αφού ξαναπερνώντας από τον κύκλο θα βρούμε μια ακόμη συντομότερη διαδρομή κ.ο.κ.
Ένας αλγόριθμος που αντιμετωπίζει το πρόβλημα της εύρεσης συντομότερης διαδρομής από κοινή αφετηρία (single-source shortest path problem) σε γραφήματα που μπορεί να έχουν και αρνητικά βάρη είναι ο αλγόριθμος Bellman-Ford, ο οποίος μάλιστα στην περίπτωση που το γράφημα έχει αρνητικό κύκλο, τον εντοπίζει και τερματίζει χωρίς να δώσει κάποια λύση. Ένας ακόμη αλγόριθμος για το ίδιο πρόβλημα, χωρίς τον περιορισμό των μη αρνητικών βαρών, είναι αυτός των Floyd και Warshall, ο οποίος όμως δεν μπορεί να εντοπίσει αρνητικούς κύκλους και μπορεί να μπει σε ατέρμονα βρόχο, επομένως η χρήση του θέλει προσοχή.
Εξωτερικοί σύνδεσμοι
Κατηγορία:Άπληστοι αλγόριθμοι Κατηγορία:Αλγόριθμοι γράφων
Νεροφράκτης Δράμας
ο Νεροφράκτης είναι πεδινό χωριό της Ανατολικής Μακεδονίας στην Περιφερειακή Ενότητα Δράμας. .
Γενικά και ιστορικά στοιχεία
Ο Νεροφράκτης βρίσκεται στην πεδιάδα της Δράμας με υψόμετρο 48 μέτρα, σε απόσταση 16 χλμ. νότια από την πόλη, περίπου 6 χλμ. ανατολικά από το Καλαμπάκι (έδρα δήμου) και 12 χλμ. νοτιοδυτικά από το Δοξάτο.Η ονομασία του την περίοδο της τουρκοκρατίας ήταν Γεδή Περέ και οι μουσουλμάνοι κάτοικοί του, μετά την Μικρασιατική καταστροφή και την Ελληνοτουρκική ανταλλαγή πληθυσμών του 1923 μετακινήθηκαν στην Τουρκία ενώ στο χωριό ήρθαν και εγκαταστάθηκαν αρχικά 120 προσφυγικές οικογένειες (493 άτομα) από την Ανατολική Θράκη - από τα χωριά Κιουρτλή και Χάσκιο της περιοχής Κεσσάνης καθώς και Λουλέ - Μπουργάζ της περιοχής Σαράντα Εκκλησιών.
Οι κάτοικοι ασχολούνται με την γεωργία (παράγουν καλαμπόκι, βαμβάκι, σιτάρι, κριθάρι, τεύτλα και βιομηχανική ντομάτα) και την κτηνοτροφία (αγελάδες γαλακτοπαραγωγής, αμνοερίφια, χοίροι και πουλερικά) δυτικά του χωριού υπάρχει από το 1989 μεγάλη μονάδα εμπορίας, αποθήκευσης, ξήρανσης δημητριακών και παραγωγής σύνθετων ζωοτροφών. Από το 1982 λειτουργεί ο Λαογραφικός Σύλλογος Θρακιωτών Νεροφράκτη που διοργανώνει πολλές εκδηλώσεις, γιορτές και αναβιώνει τα έθιμα των προσφύγων κατοίκων όπως: το φαγητό της Μπάμπως, τη γιορτή του Αγίου Μωκίου, τη γιορτή της Αναλήψεως του Κυρίου, το αντάμωμα των Θρακιωτών. Στο χωριό υπάρχει ερασιτεχνικό ποδοσφαιρικό σωματείο, ο Απόλλων Νεροφράκτη, που συμμετέχει στα τοπικά πρωταθλήματα.
Διοικητικά στοιχεία
Μετά την απελευθέρωση αναφέρεται επίσημα ως Γεδή Περέ το 1919 στο ΦΕΚ 251Α - 20/11/1919 να προσαρτάται στην τότε κοινότητα Καλαμπακίου. Το 1927 με το ΦΕΚ 76Α - 02/05/1927 μετονομάστηκε σε Νεροφράκτης και το 1934 με το ΦΕΚ 48Α - 03/02/1934 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» αποτελεί την τοπική κοινότητα Νεροφράκτου που υπάγεται στη δημοτική ενότητα Καλαμπακίου του Δήμου Δοξάτου και σύμφωνα με την απογραφή του 2011 έχει πληθυσμό 584 κατοίκους.
Παραπομπές
Κατηγορία:Κωμοπόλεις του νομού Δράμας Κατηγορία:Δήμος Δοξάτου
Εξαφάνιση της Μπριάνα Μέιτλαντ
Η Μπριάνα Αλεξάνδρα Μέιτλαντ (Αγγλικά: Brianna Alexandra Maitland, γεννημένη στις 8 Οκτωβρίου του 1986) είναι μια Αμερικανίδα έφηβη που εξαφανίστηκε στις 19 Μαρτίου του 2004, σε ηλικία 17 ετών, από το Μοντγκόμερι του Βερμόντ. Από τότε κανείς δεν την έχει δει ζωντανή, ούτε έχει μάθει νέα της. Λόγω μιας σειράς συνθηκών, πέρασαν αρκετές ημέρες πριν οι φίλοι και η οικογένεια της Μέιτλαντ αντιληφθούν την εξαφάνιση της και την δηλώσουν στην αστυνομία.
Τα πρώτα χρόνια
Η Μπριάνα Μέιτλαντ γεννήθηκε στις 8 Οκτωβρίου του 1986 στο Μπέρλινγκτον του Βερμόντ από τον Μπρους Μέιτλαντ και την Κέλλυ Φίσερ Μέιτλαντ. Μεγάλωσε με τον μεγαλύτερο αδερφό της στο αγρόκτημα των γονιών τους στο Ανατολικό Φραγκλίνο, στο Βερμόντ, κοντά στα καναδικά σύνορα. Σε μικρή ηλικία, εκπαιδεύτηκε εκτενώς στις πολεμικές τέχνες και συγκεκριμένα στο Ζίου Ζίτσου. Η Μπριάνα φοίτησε ένα χρόνο στο Λύκειο Missisquoi Valley Union και κατόπιν έκανε μεταγραφή στο Λύκειο Enosburg Falls στο Ίνοσμπουργκ Φολς.
Πριν την εξαφάνιση
Στα 17α γενέθλια της, τον Οκτώβριο του 2003, η Μπριάνα αποφάσισε ότι ήθελε να φύγει από τη φάρμα των γονιών της. Η μητέρα της, Κέλλυ, είπε ότι δεν υπήρχαν σοβαρά προβλήματα στο σπίτι, αλλά ότι η κόρη της ήθελε περισσότερη ανεξαρτησία και να είναι πιο κοντά στους φίλους της, οι οποίοι ζούσαν 24 χιλιόμετρα μακριά και φοίτησαν σε διαφορετικό λύκειο. Η Μπριάνα μετακόμισε, αλλά οι συνθήκες διαβίωσης της ήταν ασταθείς, καθώς φιλοξενούνταν στα σπίτια των φίλων της. Μέχρι τα τέλη Φεβρουαρίου του 2004, παράτησε το Λύκειο και μετακόμισε με την παιδική της φίλη, Τζίλιαν Στάου, στο Σέλντον του Βερμόντ, δηλαδή περίπου 32 χιλιόμετρα δυτικά του Μοντγκόμερι. Για να ολοκληρώσει την εκπαίδευση της, η Μπριάνα εγγράφηκε σε ένα πρόγραμμα GED (δηλαδή στην Γενική Εκπαιδευτική Ανάπτυξη, στην οποία όσοι δεν ολοκλήρωσαν το Λύκειο, περνούν από εξετάσεις για να πάρουν ένα πιστοποιητικό ισότιμο με αυτό του Λυκείου ή διαπιστευτήρια με παρόμοιο τίτλο). Επιπρόσθετα, έπιασε δύο δουλειές: ως λαντζιέρα στο εστιατόριο Black Lantern Inn και ως σερβιτόρα στο εστιατόριο KJ’s Diner στο κοντινό Σεντ Άλμπανς του Βερμόντ.
Τρεις εβδομάδες πριν από την εξαφάνιση της, η Μπριάνα δέχτηκε σωματική επίθεση σε ένα πάρτι από μια πρώην φίλη της, την Κιάλη Λακρός. Το κίνητρο της επίθεσης ήταν ασαφές, αν και ο πατέρας της Μπριάνα, ο Μπρους, δήλωσε αργότερα ότι πίστευε ότι προήλθε από ζήλια λόγω του ότι η κόρη του είχε την προσοχή κάποιων νεαρών αντρών στο πάρτι. Ένας από τους φίλους της Μπριάνα στο πάρτι ισχυρίστηκε ότι η κοπέλα, παρά την εκπαίδευσή της στις πολεμικές τέχνες, αρνήθηκε να επιτεθεί στην Κιάλη, η οποία στη συνέχεια τη χτύπησε στο πρόσωπο αρκετές φορές ενώ η Μπριάνα καθόταν σε ένα φορτηγό. Ο καυγάς είχε ως αποτέλεσμα η Μπριάνα να σπάσει την μύτη της και να πάθει διάσειση στο κεφάλι. Αργότερα υπέβαλε μήνυση εναντίον της Κιάλης. Στη συνέχεια, η καταγγελία αποσύρθηκε τρεις εβδομάδες μετά την εξαφάνιση της Μπριάνα, καθώς η αστυνομία δήλωσε ότι η Λακρός απαλλάχθηκε από οποιαδήποτε ανάμειξη στην εξαφάνιση της.
Παρασκευή 19 Μαρτίου του 2004
Το πρωί της Παρασκευής, 19 Μαρτίου του 2004, η Μπριάνα έδωσε εξετάσεις για να λάβει απολυτήριο της στο GED. Πέρασε με επιτυχία και τηλεφώνησε στη μητέρα της για να της πει τα καλά νέα. Η Κέλλυ την κέρασε μεσημεριανό για να το γιορτάσουν. Ο πατέρας της, ο Μπρους, ήταν εκτός πολιτείας διότι εργαζόταν στη Νέα Υόρκη εκείνη την εποχή. Η μητέρα της είπε ότι η Μπριάνα ήταν ευδιάθετη καθώς σχεδίαζε να γραφτεί στο κολέγιο.
Μετά το μεσημεριανό γεύμα, η Μπριάνα και η μητέρα της πέρασαν το απόγευμα για ψώνια και δουλειές. Ενώ περίμενε στην ουρά του ταμείου ενός καταστήματος, η Κέλλυ είπε ότι κάτι τράβηξε την προσοχή της Μπριάνα στον εξωτερικό χώρο και έφυγε αναφέροντας ότι θα επιστρέψει σύντομα. Η Κέλλυ ολοκλήρωσε την αγορά της και συνάντησε την κόρη της στο πάρκινγκ και παρατήρησε ότι ήταν αγχωμένη και ταραγμένη. Κατόπιν είπε στη μητέρα της ότι έπρεπε να πάει σπίτι και να προετοιμαστεί για την επερχόμενη βάρδια εργασίας της στο εστιατόριο Black Lantern Inn. Μη θέλοντας να την πιέσει, η Κέλλυ δεν ρώτησε να μάθει τι είχε συμβεί και άφησε την Μπριάνα στο σπίτι της φίλη της Τζίλιαν μεταξύ 15:30 και 16:00. Αυτή ήταν η τελευταία φορά που την είδε ζωντανή. Κάποια στιγμή πριν φύγει για τη βάρδια της δουλειάς της, η Μπριάνα άφησε ένα σημείωμα στην συγκάτοικο της και φίλη της, που έλεγε ότι θα επέστρεφε μετά τη δουλειά εκείνο το βράδυ.
Η ώρα που τελείωσε την βάρδια της ήταν 23:20. Οι συνάδελφοι της ρώτησαν την Μπριάνα αν θα ήθελε να πάει μαζί τους για δείπνο λίγο πιο αργά. Εκείνη αρνήθηκε, λέγοντας ότι έπρεπε να γυρίσει σπίτι και να ξεκουραστεί πριν δουλέψει την επόμενη μέρα στη δεύτερη δουλειά της στο Σεντ Άλμπανς. Στη συνέχεια, η κοπέλα αναχώρησε μόνη της από την εργασία της, με ένα αυτοκίνητο μάρκας Oldsmobile Sedan, μοντέλο του 1985 που ήταν δηλωμένο στο όνομα της μητέρας της αλλά το χρησιμοποιούσε εκείνη.
Ανακάλυψη του οχήματος
Νωρίς το επόμενο απόγευμα, στις 20 Μαρτίου, ένας αστυνόμος του τμήματος του Βερμόντ στάλθηκε σε ένα εγκαταλελειμμένο σπίτι στον αυτοκινητόδρομο Route 18 στο Ρίτσφορντ, περίπου ένα μίλι από το πανδοχείο Black Lantern. Το όχημα της κοπέλας βρέθηκε παρκαρισμένο στο πίσω πλαϊνό μέρος του σπιτιού, το οποίο ήταν γνωστό με το όνομα "το παλιό σπίτι του Ντάτσμπερν". Εκείνο το σημείο του σπιτιού είχε χτυπηθεί από το πίσω άκρο του αυτοκινήτου και ένα κομμάτι κόντρα πλακέ που κάλυπτε ένα παράθυρο, βρισκόταν πάνω στο πορτμπαγκάζ του αυτοκινήτου. Δύο από τους μισθούς της Μπριάνα ήταν στο μπροστινό κάθισμα του αυτοκινήτου και έξω από αυτό, οι ερευνητές αργότερα βρήκαν πεταμένα κέρματα, ένα μπουκάλι νερό και ένα ακάπνιστο τσιγάρο. Ο αστυνομικός υπέθεσε ότι το αυτοκίνητο είχε εγκαταλειφθεί από κάποιον μεθυσμένο οδηγό. Έτσι κάλεσε μια εταιρεία ρυμούλκησης και μετέφερε το όχημα σε ένα τοπικό γκαράζ.
Η Μπριάνα δεν δηλώθηκε αγνοούμενη για αρκετές ημέρες. Η μητέρα της δεν έμαθε για την ανακάλυψη του αυτοκινήτου παρά μόνο πέντε ημέρες μετά. Επίσης, η φίλη της Τζίλιαν είδε το σημείωμα της Μπριάνα τρεις ημέρες αργότερα, δηλαδή τη Δευτέρα 22 Μαρτίου του 2004, καθώς το Σαββατοκύριακο ήταν εκτός σπιτιού. Υποθέτοντας ότι η Μπριάνα έμενε αλλού, δεν τηλεφώνησε στην Κέλλυ μέχρι την επόμενη μέρα. Την Τρίτη, η Κέλλυ άρχισε να τηλεφωνεί σε διάφορους ανθρώπους για να βρει την κόρη της, συμπεριλαμβανομένων των φίλων και των εργοδοτών της κόρης της. Εντούτοις κανένας δεν την είχε δει και δεν είχε μιλήσει μαζί της. Αγνοώντας ακόμα ότι το όχημα που οδηγούσε η Μπριάνα είχε βρεθεί, υπέβαλε αναφορά αγνοουμένων την ίδια ημέρα. Την Πέμπτη 25 Μαρτίου του 2004, οι γονείς της Μπριάνα έδωσαν φωτογραφίες της στην αστυνομία του Βερμόντ στο Σεντ Άλμπανς. Ένας αστυνομικός τους έδειξε μια φωτογραφία του οχήματος που βρέθηκε στο παλιό σπίτι του Ντάτσμπερν, και αναγνώρισαν ότι άνηκε στην κόρης τους. Η Κέλλυ είπε σε συνεντεύξεις ότι πίστευε ότι κάποιος άλλος είχε εγκαταλείψει το αυτοκίνητο στην περιοχή και όχι η κόρη της.
Μαρτυρίες για θέαση του αυτοκινήτου
Μετά την αναφερόμενη εξαφάνιση της Μπριάνα, αρκετά άτομα προσήλθαν στις αρχές επιβολής του νόμου για να αναφέρουν ότι είδαν το οχήματος στο παλιό σπίτι τη νύχτα που εξαφανίστηκε η Μπριάνα:
Αρχικά ευρήματα
Η αστυνομία της Πολιτείας του Βερμόντ, η οποία ηγήθηκε της επίσημης έρευνας για τους πρώτους μήνες μετά την εξαφάνιση της Μπριάνα, ήταν δύσπιστη ως προς το ενδεχόμενο εγκληματικής ενέργειας, λαμβάνοντας υπόψη την πιθανότητα ότι η κοπέλα να το έχει σκάσει. Η περιοχή γύρω από το παλιό σπίτι χτενίστηκε από αστυνομικούς και σκύλους έρευνας, αλλά τίποτα δεν βρέθηκε. Το όχημα υποβλήθηκε σε εξετάσεις από το κρατικό εργαστήριο εγκλήματος για αποδεικτικά στοιχεία στις 30 Μαρτίου του 2004, αφού το αυτοκίνητο είχε κατασχεθεί σε ένα τοπικό γκαράζ για αρκετές ημέρες. Μετά την επιστροφή του αυτοκινήτου στην οικογένεια της Μπριάνα, ο Μπρους σημείωσε ότι κάρτα ανάληψης της κόρης του, τα γυαλιά, η θήκη φακών επαφής και το φάρμακο για την ημικρανία είχαν αφεθεί μέσα.
Αργότερα η αστυνομία κατέληξε στο συμπέρασμα ότι η εξαφάνιση της κοπέλας δεν ήταν εθελοντική και ότι μάλλον είχε πέσει θύμα απαγωγής. Ενα αρχείο του 2007 που δόθηκε από το FBI ανέφερε ότι η θέση στην οποία ανακαλύφθηκε το αυτοκίνητο της Μπριάνα μπορεί να είχε σκηνοθετηθεί για να εμφανιστεί ως ατύχημα. Οι γονείς της δήλωσαν δημοσίως ότι μπορεί να είχε απαχθεί από πολλούς ανθρώπους, δηλώνοντας ότι θα ήταν δύσκολο για έναν μόνο δράστη να την υποτάξει λόγω της εκπαίδευσής της στις πολεμικές τέχνες.
Η εξαφάνιση της Μάουρα Μάρεϊ, μιας φοιτήτριας από τη Μασαχουσέτη, στο βορειοδυτικό Νιου Χάμσαϊρ τον προηγούμενο μήνα, θεωρήθηκε άσχετη με την εξαφάνιση της Μπριάνα Μέιτλαντ από τις αρχές επιβολής του νόμου, παρά το ότι οι δυο περιπτώσεις είχαν συμβεί με διαφορά απόστασης 140 χιλιομέτρων. Το 2004, η οικογένεια της Μπριάνα δημιούργησε έναν ιστότοπο, (που πλέον δεν λειτουργεί) τον www.bringbrihome.org, στον οποίο δήλωναν ότι πρόσφεραν ανταμοιβή 20.000 δολάρια για οποίον έχει πληροφορίες που θα οδηγούσαν στην λύση της υπόθεσης. Ο ιστότοπος ήταν ενεργός τουλάχιστον μέχρι το 2009. Σύμφωνα με ένα άρθρο του Μαρτίου του 2017 που δημοσιεύτηκε στην εφημερίδα Burlington Free Press, η ανταμοιβή παρέμεινε διαθέσιμη μέχρι τότε. Τον Ιούνιο του 2017, ωστόσο, αναφέρθηκε ότι η ανταμοιβή επρόκειτο να λήξει στις αρχές Ιουλίου του ίδιου έτους.
Ισχυρισμοί και ένορκη κατάθεση
Την εβδομάδα μετά την εξαφάνιση της Μπριάνα, η αστυνομία της Πολιτείας του Βερμόντ έλαβε μια ανώνυμη πληροφορία που ισχυριζόταν ότι η κοπέλα κρατούνταν παρά τη θέλησή της σε ένα σπίτι στο κοντινό Μπέρκσερ του Βερμόντ, δηλαδή 16 χιλιόμετρα από το Μοντγκόμερι. Το νοικιασμένο σπίτι, το οποίο τότε κατείχαν οι Ραμόν Λ. Ράιανς και Ναθάνιελ Τσαρλς Τζάκσον, δύο γνωστοί έμποροι ναρκωτικών από τη Νέα Υόρκη. Στις 15 Απριλίου του 2004 έγινε έφοδος στον χώρο από την αστυνομία. Στο εσωτερικό της οικείας ανακαλύφθηκαν διάφορα σύνεργα ναρκωτικών, καθώς και σημαντικές ποσότητες κοκαΐνης και μαριχουάνας, αλλά δεν βρέθηκε κανένα σημάδι της Μπριάνα. Ο Ράιανς συνελήφθη κατά τη διάρκεια της επιδρομής για κατηγορίες ναρκωτικών. Μετά από κατάθεση που έδωσαν οι στενοί φίλοι της Μπριάνα, οι αρχές ενημερώθηκαν ότι η κοπέλα είχε πειραματιστεί με σκληρά ναρκωτικά στο πρόσφατο παρελθόν, συγκεκριμένα με κρακ και επίσης γνώριζε τον Ράιανς και τον Τζάκσον.
Στα τέλη του 2004, η αστυνομία έλαβε μια πληροφορία από μια ανώνυμη «ηλικιωμένη γυναίκα» που ενέπλεξε τόσο τον Ράιανς όσο και τον Τζάκσον στην εξαφάνιση και την υποτιθέμενη δολοφονία της Μπριάνας. Η υπογεγραμμένη ένορκη κατάθεση περιείχε ισχυρισμούς με λεπτομέρειες, που υποστήριζαν ότι η Μπριάνα είχε δολοφονηθεί περίπου μια εβδομάδα μετά την εξαφάνιση της. Η γυναίκα που παρείχε την ένορκη κατάθεση ισχυρίστηκε ότι ο Ράιανς δολοφόνησε την κοπέλα κατά τη διάρκεια μιας διαφωνίας για χρήματα που του είχε δανείσει για να αγοράσει κρακ, και ότι το πτώμα της είχε τοποθετηθεί προσωρινά στο υπόγειο ενός σπιτιού μια τοπικής γυναίκας που πρόσφατα είχε μπει στην φυλακή. Στη συνέχεια, το σώμα της Μπριάνα τεμαχίστηκε με πριόνι και ρίχτηκε σε μια φάρμα χοίρων. Οι αρχές επιβολής του νόμου δεν μπόρεσαν να επιβεβαιώσουν τους ισχυρισμούς της επιστολής.
Η οικογένεια της κοπέλας ανέφερε επιπλέον ότι είχε λάβει πολλά ανώνυμα τηλεφωνήματα από άτομα που ισχυρίζονταν ότι η Μπριάνα ήταν αρχικά «δεμένη σε ένα δέντρο στο δάσος» και όταν δολοφονήθηκε, το πτώμα της ρίχτηκε σε μια λίμνη.
Μεταγενέστερες εξελίξεις
Το 2006, πλάνα ασφαλείας στο καζίνο Caesars World στο Ατλάντικ Σίτι του Νιου Τζέρσεϊ, έδειξαν μια γυναίκα που έμοιαζε με την Μπριάνα να κάθεται σε ένα τραπέζι πόκερ. Η γυναίκα δεν μπόρεσε να επιβεβαιωθεί ότι ήταν η Μπριάνα.
Το 2012, οι αρχές ερεύνησαν πιθανή σχέση μεταξύ της εξαφάνισης της Μπριάνα και του κατά συρροή δολοφόνου Ισραήλ Κις, ο οποίος διέπραξε πολυάριθμους βιασμούς και ανθρωποκτονίες στην Αλάσκα, το Όρεγκον, την Ουάσιγκτον, στο Βερμόντ και τη Νέα Υόρκη, όπου κατείχε ακίνητο στην πόλη Κόνσταμπλ. Το FBI απέκλεισε την πιθανή σύνδεση του Κις με την εξαφάνιση της Μπριάνα στα τέλη Δεκεμβρίου του 2012, λίγο αφότου ο ίδιος αυτοκτόνησε στο Άνκορεϊτζ της Αλάσκας.
Τον Μάρτιο του 2016, στη δωδέκατη επέτειο της υπόθεσης, οι ερευνητές αποκάλυψαν σε έναν τοπικό τηλεοπτικό σταθμό ότι είχαν ανακτήσει δείγματα DNA από το αυτοκίνητο της Μπριάνα. Τα αποτελέσματα των εξετάσεων δεν δόθηκαν στη δημοσιότητα. Τον Ιούλιο του 2016, η αγροικία όπου ανακαλύφθηκε το όχημα της κοπέλας καταστράφηκε σε πυρκαγιά.
Τον Μάρτιο του 2022, η αστυνομία του Βερμόντ αποκάλυψε ότι είχε βρει ένα ταίριασμα με το δείγμα DNA που βρέθηκε στο αυτοκίνητο της Μπριάνα. Ωστόσο δεν δόθηκε στη δημοσιότητα η ταυτότητα του ύποπτου, αλλά ειπώθηκε ότι ανήκε σε 1 από τα 11 άτομα που εξέτασαν αρχικά σε σχέση με την υπόθεση της Μπριάνα.
Απεικονίσεις μέσων
Η υπόθεση της Μπριάνα Μέιτλαντ έχει δραματοποιηθεί από τον τηλεοπτικό σταθμό Dateline NBC, στην σειρά ντοκιμαντέρ Investigation Discovery Disappeared τον Δεκέμβριο του 2011. Επιπλέον, η εξαφάνιση της νεαρής γυναίκας αναφέρθηκε επίσης σε ένα επεισόδιο του τηλεοπτικού προγράμματος 20/20. Επίσης, το 2016, η περίπτωσή της παρουσιάστηκε στο podcast "The Vanished". Τέλος, το 2017, η υπόθεση παρουσιάστηκε σε ένα επεισόδιο της σειράς ντοκιμαντέρ The Disappearance of Maura Murray (Η εξαφάνισης της Μάουρα Μάρεϊ) στο διαδικτυακό κανάλι Oxygen.
Αναφορές
Κατηγορία:Articles with hCards Κατηγορία:Εξαφανίσεις γυναικών, Εξαφανίσεις ατόμων στην Αμερική
NGC 531
Ο NGC 531 είναι ραβδωτός σπειροειδής γαλαξίας στον αστερισμό Ανδρομέδα ο οποίος έχει φαινόμενο μέγεθος 10,51. Η απόστασή του από τον Ήλιο εκτιμάται πως είναι 65,7 Mpc. Ανοίκει επίσης στην ομάδα γαλαξιών HCG 10 (Hickson Compact Group) HCG 10, και αλληλεπριδρά με άλλους γαλαξίες της ομάδας αυτής.
Εξωτερικοί σύνδεσμοι
Κατηγορία:Ραβδωτοί σπειροειδείς γαλαξίες 05340 01012 0531 Κατηγορία:Αντικείμενα 2MASS Κατηγορία:Ανδρομέδα (αστερισμός)
Διοργανώσεις Ε.Π.Σ. Πειραιά 2002-03
Το πρωτάθλημα της Ε.Π.Σ. Πειραιώς της περιόδου 2002-03 διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 85 σύλλογοι.
Α΄ Κατηγορία
Τους τίτλους των δυο ομίλων της Α΄ Κατηγορία κατέκτησαν ο Α.Σ. Ποντίων Δραπετσώνας και το Α.Π.Ο. Κερατσίνι. Οι δύο πρωταθλητές ανέβηκαν στην Δ΄ Εθνική της περιόδου 2003-04. Το Α.Π.Ο. Κερατσίνι ισοβάθμισε με τον Α.Ο. Μοσχάτου και οδηγήθηκαν σε αγώνα κατάταξης για την εξασφάλιση του πρωταθλητή. Ο αγώνας κατάταξης για τον πρωταθλητή Β΄ Ομίλου διεξήχθη στις 18 Μαΐου 2003 στο γήπεδο Νεάπολης, όπου η ομάδα του Κερατσινίου επικράτησε του αντιπάλου της με 4-3 στη διαδικασία των πέναλτι και εξασφάλισε την πρώτη θέση και την άνοδο.
Στη Β΄ Κατηγορία υποβιβάστηκαν οι 2 τελευταίες ομάδες κάθε ομίλου. Από τον πρώτο όμιλο υποβιβάστηκαν ο Μαύρος Αετός Κερατσινίου και ο Αργοναύτης Πειραιά, ενώ από τον δεύτερο όμιλο υποβιβάστηκαν οι Απόλλων Ασπροπύργου και ο Ήφαιστος Νίκαιας.
Β΄ Κατηγορία
Τους τίτλους των δυο ομίλων της Β΄ Κατηγορίας κατέκτησαν η Ελλάς Ποντίων και η Α.Ε. Νίκαια. Την άνοδο στην Α΄ Κατηγορία κέρδισαν επίσης οι δευτεραθλητές, τριταθλητές και τετραθλητές των δυο ομίλων. Στον πρώτο όμιλο δευτεραθλητής ήταν ο Νεαπολικός Αστέρας, τριταθλητές τα Πράσινα Πουλιά και τετραθλήτρια η Α.Ε. Καλλιθέας Τζιτζιφιών, ενώ στον δεύτερο όμιλο δευτεραθλήτρια ήταν η Αναγέννηση Μοσχάτου, τριταθλήτρια η Θύελλα Κορυδαλλού και τετραθλήτρια η Οδηγήτρια.
Στη Γ΄ Κατηγορία υποβιβάστηκαν οι 2 τελευταίες ομάδες κάθε ομίλου. Από τον πρώτο όμιλο υποβιβάστηκαν ο Αστέρας Κερατσινίου και η Ελευθερία Μοσχάτου, ενώ από τον δεύτερο όμιλο υποβιβάστηκαν ο Παντζιτζιφιακός και ο Α.Ο. Ποντίων Νίκαιας.
Θάνατοι τον Αύγουστο του 2011
31 Αυγούστου
08
Μιχαήλ Στρυφνός
Ο Μιχαήλ Στρυφνός (άκμασε π. 1190-1203) ήταν ένας υψηλόβαθμος αξιωματικός της Ρωμανίας, κατά τη δυναστεία των Αγγέλων.
Βιογραφία
Αναφέρεται πρώτα το 1192 ως σεβαστός και επικεφαλής του βεστιαρίου (θησαυροφυλακίου του Αυτοκράτορα) κατά τη βασιλεία του Ισαακίου Β΄ Αγγέλου (1185-1195).
Νυμφεύτηκε τη Θεοδώρα Καματηρά, κόρη του Ανδρονίκου και αδελφή της Ευφροσύνης Καματηράς (συζύγου του Αλεξίου Γ΄). Έτσι όταν τον Ισαάκιο Β΄ διαδέχθηκε ο αδελφός του Αλέξιος Γ΄, ο Στρυφνός έγινε μέγας δούκας (ναύαρχος) του στόλου τη Ρωμανίας. Ο σύγχρονός του ιστορικός Νικήτας Χωνιάτης τον περιγράφει ως "άνδρα εξαιρετικής αγριότητας και σπάνιας ατιμίας", που χρησιμοποίησε τη θέση του για να πωλήσει τα ιστία, τις άγκυρες και την άλλη σκευή των πλοίων, ακόμη και τους ήλους. Οι ενέργειές του αυτές έπληξαν καίρια τον Ρωμαϊκό στόλο, που ήταν πια αμήχανο να αντισταθεί στη λίγο μετά επέλαση της Δ΄ Σταυροφορίας.
Ως μέγας δούκας ήταν θεματοφύλακας των θεμάτων Ελλάδος (Στερεάς Ελλάδος και Θεσσαλίας) και Πελοποννήσου. Με την ιδιότητα αυτή μετέβη στην Αθήνα περί το 1201-1202· ο Μιχαήλ Χωνιάτης επίσκοπος Αθηνών συνέθεσε ένα εγκώμιο προς τιμήν του. Ο σκοπός του Στρυφνού ήταν να αντιταχθεί στην αυξανόμενη δύναμη του Λέοντος Σγουρού, τοπικού άρχοντα, που έγινε αυτόνομος κυβερνήτης, αλλά δεν φαίνεται να κατάφερε να τον ελέγξει.
Έχουν διασωθεί τρεις σφραγίδες του Στρυφνού και ένα μεγάλο χρυσό δακτυλίδι με σμάλτο, που μάλλον του δόθηκε κατά τον διορισμό του ως μεγάλου δούκα.
Οικογένεια
Νυμφεύτηκε τη Θεοδώρα Καματηρά, κόρη του Ανδρονίκου επάρχου της Κωνσταντινουπόλεως, μεγάλου δρουγγάριου της βίγλας και συγγραφέα θεολογικής πραγματεάς.
Αναφορές
Κατηγορία:Βυζαντινοί του 12ου αιώνα Κατηγορία:Βυζαντινοί του 13ου αιώνα Κατηγορία:Βυζαντινοί δούκες Κατηγορία:Κυβερνήτες του Θέματος Πελοποννήσου Κατηγορία:Κυβερνήτες του Θέματος Ελλάδος
Γιάροσλαβ Κουρτσβάιλ
Ο Γιάροσλαβ Κουρτσβάιλ (Jaroslav Kurzweil, 7 Μαΐου 1926 Πράγα - 17 Μαρτίου 2022 ) ήταν Τσέχος μαθηματικός που ασχολήθηκε κυρίως με τη θεωρία των συνήθων διαφορικών εξισώσεων. Ανακάλυψε το ολοκλήρωμα των Χένστοκ - Κουρτσβάιλ (Henstock-Kurzweil) το οποίο φέρει και το όνομά του.
Βιογραφία
Γεννήθηκε στην οικογένεια ενός υπαλλήλου της Τράπεζας Prague Credit Bank. Επηρεάστηκε από την εμπειρία του πατέρα του Γιάροσλαβ, ο οποίος έζησε τον Α΄ Παγκόσμιο Πόλεμο στο Ανατολικό Μέτωπο ως Τσεχοσλοβάκος λεγεωνάριος. Μεταξύ 1945 και 1949, σπούδασε μαθηματικά στη Σχολή Θετικών Επιστημών του Πανεπιστημίου του Καρόλου. Το 1950, υπό την επίβλεψη του Βόιτσεχ Τζάρνικ, υποστήριξε την αυστηρή διατριβή του σχετικά με τη μετρική θεωρία των διοφαντικών προσεγγίσεων (RNDr.). Την 1η Ιουλίου 1951 ξεκίνησε τις μεταπτυχιακές του σπουδές στο Κεντρικό Ινστιτούτο Μαθηματικών, το οποίο ενσωματώθηκε στο Ινστιτούτο Μαθηματικών της Τσεχοσλοβακικής Ακαδημίας Επιστημών το 1953, όπου επηρεάστηκε κυρίως από τον Έντουαρντ Τσέχ.
Το 1953, ο Κουρτσβάιλ ήταν ο πρώτος Τσέχος υποψήφιος που στάλθηκε στην Πολωνία στο πλαίσιο ακαδημαϊκής ανταλλαγής. Μεταξύ των Πολωνών μαθηματικών, επηρεάστηκε από τους Καζιμιέρζ Κουρατόφσκι, Μαρσέλι Σταρκ και κυρίως από τον Βλάντισλαβ Όρλιτς. Υπό την καθοδήγησή του στο Πόζναν, εργάστηκε πάνω σε αναλυτικές πράξεις σε χώρους Μπάναχ. Ο Όρλιτς έδωσε τη δυνατότητα στον Κουρτσβάιλ να παρουσιάσει τα αποτελέσματά του σε άλλα πολωνικά πανεπιστήμια, τα οποία στη συνέχεια δημοσιεύτηκαν στο Studia Mathematica. Στο Πόζναν, ο Κουρτσβάιλ δημιούργησε επίσης επαφές με τους μαθητές του Όρλιτς, τον Τζέρζι Άλμπριχτ και τον Αντρέι Αλεξίεβιτς. Ο Κουρτσβάιλ δεν χρησιμοποίησε τις επαφές που σύναψε στην Πολωνία μόνο για τον εαυτό του, αλλά τις μετέδωσε στους συναδέλφους του. Κατά τη διάρκεια της πρακτικής του άσκησης στην Πολωνία, γνώρισε επίσης τη μελλοντική του σύζυγο Στεφανία.
Μετά την επιστροφή του, ήταν ερευνητής στο Ινστιτούτο Μαθηματικών της Τσεχοσλοβακικής Ακαδημίας Επιστημών από την 1η Ιανουαρίου 1954, όπου ολοκλήρωσε τις μεταδιδακτορικές επιστημονικές του σπουδές και υποστήριξε τη διδακτορική του διατριβή το 1955. Λίγο αργότερα διορίστηκε επικεφαλής του τμήματος συνήθων διαφορικών εξισώσεων. Ανέπτυξε την έρευνά του στον τομέα αυτό διοργανώνοντας τακτικά σεμινάρια κάθε Πέμπτη, όπου συναντιόντουσαν μαθηματικοί από διάφορα ιδρύματα. Με αυτόν τον τρόπο ο Κουρτσβάιλ κατάφερε να δημιουργήσει στο τσεχοσλοβακικό περιβάλλον το είδος του σεμιναρίου με το οποίο είχε εξοικειωθεί στη Μόσχα κατά τη διάρκεια της πρακτικής του άσκησης το 1957: ένα περιβάλλον στο οποίο ειδικοί από διαφορετικά απομακρυσμένα μέρη συναντώνται τακτικά για να επιλύουν και να συζητούν μαθηματικά προβλήματα. Το πιο διάσημο έργο του Κουρτσβάιλ, το οποίο περιέχει έναν νέο ορισμό του ολοκληρώματος, γνωστό παγκοσμίως ως ολοκλήρωμα Henstock-Kurzweil, γράφτηκε κατά τη διάρκεια αυτής της περιόδου. Είναι γνωστό ότι ο Κουρτσβάιλ το είχε ορίσει νωρίτερα (1957) και ανεξάρτητα από τον Ραλφ Χένστοκ (1963). Ο Κουρτσβάιλ και ο συνομήλικός του Ίβο Μπαμπούσκα (γεν. 1926) διοργάνωσαν το πρώτο διεθνές συνέδριο στην Τσεχοσλοβακία για τις διαφορικές εξισώσεις, το EQUADIFF, το 1962. Περαιτέρω συνέδρια πραγματοποιήθηκαν εναλλάξ στην Μπρατισλάβα, το Μπρνο και την Πράγα. Στον τομέα των διαφορικών εξισώσεων, ο Κουρτσβάιλ συνεργάστηκε στενά με νεότερους συναδέλφους του στο Ινστιτούτο: τους Ζντένεκ Βόρελ, Ίβο Βρκοτς, Γίρζι Γιάρνικ, Στέφαν Σβάμπικ, Γιαν Κουτσέρα. Ανέπτυξε επίσης συνεργασία με τον Σλοβάκο μαθηματικό Πάβελ Μπρουνόφσκι (ο οποίος υποστήριξε τη διατριβή του υπό την επίβλεψη του Κουρτσβάιλ) και τον Πολωνό μαθηματικό Ταντέους Βαζέφσκι, δημιουργό της σχολής διαφορικών εξισώσεων της Κρακοβίας. Κατά το ακαδημαϊκό έτος 1968/69, ο Κουρτσβάιλ ήταν επισκέπτης καθηγητής στο Πανεπιστήμιο του Γουόργουικ στο Κόβεντρι και έμεινε στην Αγγλία με την οικογένειά του. Αποφάσισε να επιστρέψει στην Τσεχοσλοβακία λόγω της μεγάλης οικογένειάς του και του ενδιαφέροντός του για τους συναδέλφους του στο σεμινάριο. Το 1970 ήταν αρχισυντάκτης του περιοδικού "Journal for the Cultivation of Mathematics" (Εφημερίδα για την Καλλιέργεια των Μαθηματικών) (από το 1956) και μέλος του Επιστημονικού Κολλεγίου Μαθηματικών της Ακαδημίας Επιστημών της Τσεχοσλοβακίας (αντιπρόεδρος από το 1966 έως το 1970). Το 1968 διορίστηκε αντεπιστέλλον μέλος της Ακαδημίας Επιστημών της Τσεχοσλοβακίας και πλήρες μέλος στα τέλη του 1989. Την 1η Φεβρουαρίου 1990, το προεδρείο της Τσεχοσλοβακικής Ακαδημίας Επιστημών τον διόρισε στο αξίωμα του διευθυντή του Ινστιτούτου Μαθηματικών της Τσεχοσλοβακικής Ακαδημίας Επιστημών, το οποίο αργότερα έγινε Ινστιτούτο Μαθηματικών του CAS (μέχρι το 1996).
Βραβεία
Ο Γιάροσλαβ Κουρτσβάιλ συγκαταλέγεται στα ιδρυτικά μέλη της Learned Society της Τσεχικής Δημοκρατίας. Το 1997, του απονεμήθηκε το μετάλλιο Αξίας πρώτου βαθμού. Το 2001, το Πανεπιστήμιο Μασάρικ στο Μπρνο του απένειμε τον τίτλο του επίτιμου διδάκτορα. Το 2006, του απονεμήθηκε το υψηλού κύρους επιστημονικό βραβείο του Τσεχικού επικεφαλής. Το 2014, το Πανεπιστήμιο της Δυτικής Βοημίας του απένειμε τον τίτλο του επίτιμου διδάκτορα.
Από το 1990 έως το 2000 ήταν πρόεδρος της Επιτροπής Διαπίστευσης.
Εξωτερικοί σύνδεσμοι
Κατηγορία:Μαθηματικοί αναλυτές Κατηγορία:Τσέχοι μαθηματικοί Κατηγορία:Μαθηματικοί του 20ού αιώνα
Βιτόρια Ακοραμπόνι, δούκισσα του Μπρατσιάνο
Βιτόρια Ακοραμπόνι, δούκισσα του Μπρατσιάνο (γαλλικός τίτλος:Vittoria Accoramboni, duchesse de Bracciano) είναι διήγημα του Σταντάλ, που δημοσιεύτηκε για πρώτη φορά ανώνυμα στο λογοτεχνικό περιοδικό Revue des deux Mondes το 1837 και περιλαμβάνεται στα Ιταλικά χρονικά.
Το διήγημα αναφέρεται στη ζωή και το τραγικό τέλος της Βικτωρίας Ακκοραμπόνι, Ιταλίδας αρχόντισσας του 16ου αιώνα.
Συγγραφή
Το κείμενο είναι μέρος της κύριας σειράς της συλλογής Ιταλικά Χρονικά, που βασίζεται σε παλιά χειρόγραφα που ο Σταντάλ ανακάλυψε και αντέγραψε το 1833. Όπως και σε άλλες ιστορίες αυτής της συλλογής (Σαν Φραντσέσκο α Ρίπα, Οι Τσέντσι, Η δούκισσα του Παλιάνο, Η ηγουμένη του Κάστρο, Η υπερβολική εύνοια σκοτώνει και Αδελφή Σχολαστική), ο συγγραφέας περιορίζεται στην ελεύθερη μετάφραση του κειμένου του χειρογράφου, από τα ιταλικά στα γαλλικά. Έτσι, το διήγημα αρχίζει με μια προειδοποίηση: «Δυστυχώς για μένα και για τον αναγνώστη, αυτό δεν είναι μυθιστόρημα, αλλά πιστή μετάφραση μιας πολύ σκοτεινής ιστορίας, που διαδραματίστηκε στην Πάντοβα τον Δεκέμβριο του 1585». Αυτή η σημείωση αποδεικνύεται αληθινή στην περίπτωση της Βιτόρια Ακοραμπόνι, χρονολογικά το πρώτο κείμενο της σειράς, καθώς το κείμενο του χειρογράφου και το διήγημα του Σταντάλ διαφέρουν ελάχιστα. Το ύφος διαφέρει, αλλά κανένα σημείο της ιστορίας δεν παραλείπεται ή δεν έχει αλλάξει.
Ο Σταντάλ δεν αναφέρει τις ακριβείς συνθήκες κάτω από τις οποίες απέκτησε το χειρόγραφο, αλλά αφηγείται την ιστορία ενός ηλικιωμένου ευγενή από τη Μάντοβα, «ήταν πολύ πλούσιος και πολύ φιλάργυρος», που συμφώνησε μετά από πολλές διαπραγματεύσεις να του επιτρέψει να αντιγράψει «λίγες ιστορίες». Μια τελευταία ρητορική τεχνική καλεί τον αναγνώστη να μην ψάξει στο κείμενο για ένα μυθιστόρημα της μόδας με «πικάντικο, γρήγορο ύφος».
Υπόθεση
Η Βιτόρια Ακοραμπόνι, μια αριστοκράτισσα γεννημένη το 1557 στο Δουκάτο του Ουρμπίνο, ήταν μια νεαρή κοπέλα εξαιρετικής ομορφιάς και γοητείας. Η οικογένειά της εγκαταστάθηκε στη Ρώμη από την παιδική της ηλικία, όπου στα δεκαέξι της, το 1573, ανάμεσα σε πολλούς μνηστήρες, οι γονείς της επέλεξαν να την παντρέψουν με τον Φραντσέσκο Περέτι, ανιψιό του καρδινάλιου Μοντάλτο, μελλοντικού Πάπα Σίξτου Ε'. Ο καρδινάλιος Μοντάλτο επέκτεινε την προστασία και τις ευεργεσίες του στα τρία αδέρφια της νεαρής γυναίκας. Μεταξύ των θαυμαστών της ήταν ο Πάολο Ορσίνι, δούκας του Μπρατσιάνο, ένας από τους ισχυρότερους άνδρες στη Ρώμη, με τον οποίο η Βιτόρια δημιούργησε δεσμό.
μικρογραφία|303x303εσ|Η [[Βικτωρία Ακκοραμπόνι|Βιτόρια Ακοραμπόνι]] Τη νύχτα της 17ης Απριλίου 1581, ο Φραντσέσκο Περέτι δολοφονήθηκε στο δρόμο από ανθρώπους του Μαρτσέλο Ακοραμπόνι, αδελφού της Βιτόριας, ο οποίος επιθυμούσε η αδελφή του να γίνει σύζυγος του δούκα Ορσίνι. Αμέσως ο Ορσίνι θεωρήθηκε ως υποκινητής του εγκλήματος, αφού ήδη υπήρχαν φήμες για τον εγκληματικό χαρακτήρα του, το 1576 είχε δολοφονήσει την πρώτη του σύζυγο Ισαβέλλα των Μεδίκων σε έκρηξη οργής κατηγορώντας την για μοιχεία.
Νταρ Πατού
Το Νταρ Πατού είναι οικία στο Σιντί Μπου Σαΐντ, στα βορειοανατολικά της Τύνιδας, στην Τυνησία.
Βιτόρια Ακοραμπόνι, δούκισσα του Μπρατσιάνο
Υπόθεση
Τον Απρίλιο του 1585, μετά τον θάνατο του Πάπα Γρηγόριου ΙΓ΄ ο οποίος είχε πάρει δημόσια θέση ενάντια στην ένωσή τους, η Βιτόρια και ο Πάολο Ορσίνι παντρεύτηκαν. Όμως, ο νέος Πάπας Σίξτος Ε', θείος του πρώτου συζύγου της, είχε ορκιστεί εκδίκηση. Φοβούμενοι για τη ζωή τους, το ζευγάρι κατέφυγε στη Βενετία και αργότερα στο Σαλό, που βρίσκονταν σε βενετικό έδαφος. Εκεί ο δούκας πέθανε ξαφνικά στις 13 Νοεμβρίου 1585 - πιθανολογείται ότι δηλητηριάστηκε από τον Φραγκίσκο των Μεδίκων - κληροδοτώντας το δουκάτο του στον γιο του από τον πρώτο γάμο του και την υπόλοιπη περιουσία του στη Βιτόρια.
Νταρ Πατού
Ιστορία
Αποτελεί το προϊόν συνεργασίας τριών αρχιτεκτόνων: Ζακ Μαρμέ, Μικαέλ Πατού (υιός του Πιερ Πατού) και Πωλ Ερμπέ. Χρονολογούμενη από την περίοδο μεταξύ 1945-1948, διακρίνεται από την πρόσοψή της, η οποία διαθέτει δύο παράθυρα με κάγκελα ανδαλουσιάνικου τύπου, καθώς και μια κατάσπαρτο πόρτα.
Παραπομπές
Κατηγορία:Κτίρια και κατασκευές στην Τυνησία
Βιτόρια Ακοραμπόνι, δούκισσα του Μπρατσιάνο
Υπόθεση
Η Βιτόρια αποσύρθηκε στην Πάντοβα, όπου την ακολούθησε ο Λουντοβίκο Ορσίνι, απεσταλμένος της οικογένειας Ορσίνι, που διεκδικούσε τμήμα της περιουσίας του εκλιπόντος, για να κανονίσουν φιλικά τον διαμοιρασμό της περιουσίας. Αλλά μια διαφωνία που προέκυψε σχετικά με το θέμα, οδήγησε τον Λουντοβίκο τον Δεκέμβριο του 1585 να στείλει ανθρώπους του που δολοφόνησαν τη Βιτόρια. Με διαταγή της Ενετικής δημοκρατίας, ο Λουντοβίκο εκτελέστηκε με στραγγαλισμό μαζί με τους συνενόχους του.
Δημήτρης Μπόγρης
Ο Δημήτρης Μπόγρης (26 Δεκεμβρίου 1890 – 28 Ιουλίου 1964) ήταν Έλληνας θεατρικός συγγραφέας, σεναριογράφος και δημοσιογράφος.
Βιογραφία
Με καταγωγή από τη Σαλαμίνα, ο Δημήτρης Μπόγρης γεννήθηκε στην Αθήνα το 1890. Από μικρός είχε καλλιτεχνικές τάσεις και ήθελε να σπουδάσει μουσική, αλλά η νοοτροπία της εποχής απαιτούσε πιο σίγουρα επαγγέλματα. Έτσι, με την παρότρυνση των γονιών του μπήκε στη σχολή Δοκίμων, αλλά μετά από τριετή φοίτηση, αποφάσισε να φύγει για το Παρίσι, όπου και σπούδασε φυσική στην Ανωτέρα Σχολή Τεχνολογίας. Η έναρξη των Βαλκανικών Πολέμων και του Α΄ Παγκοσμίου Πολέμου τον ώθησε να καταταγεί στον στρατό, με αποτέλεσμα να διακόψει τις σπουδές του και να τις ολοκληρώσει μετά το τέλος των πολέμων στο Εθνικό και Καποδιστριακό Πανεπιστήμιο Αθηνών, όπου αναγορεύτηκε διδάκτωρ.
Διορίστηκε υπάλληλος στο Υπουργείο Βιομηχανίας. Σύντομα ωστόσο στράφηκε επαγγελματικά στη συγγραφή και τη δημοσιογραφία. Στο χώρο της λογοτεχνίας είναι γνωστός για τα θεατρικά έργα του. Πρωτοεμφανίστηκε το 1921 με το έργο Ο ιατρός Μαυρίδης, που ανέβηκε από το θίασο του Ωδείου Αθηνών σε σκηνοθεσία του Θωμά Οικονόμου στο Βασιλικό θέατρο.
Το 1924 διορίστηκε καθηγητής φυσικής σε δημόσιο γυμνάσιο της Αθήνας αλλά μετά από ένα χρόνο ξεκίνησε την εργασία του ως δημοσιογράφος στον ημερήσιο τύπο. Συνεργάστηκε με αθηναϊκές εφημερίδες και περιοδικά, εξέδωσε το βραχύβιο περιοδικό Θρίαμβος (1938) και διετέλεσε πρόεδρος της Ένωσης Συντακτών Αθηναϊκού Τύπου. Παράλληλα, όμως, ήταν αφοσιωμένος στη συγγραφή του έργου του.
Το έργο του Αρραβωνιάσματα τιμήθηκε με το Κοτοπούλειο και το Αβερώφειο βραβείο (1924) και καθιερώθηκε στο χώρο του νεοελληνικού ρεπερτορίου με την παράστασή του στο Εθνικό Θέατρο, σε σκηνοθεσία Δημήτρη Ροντήρη. Έγραψε πολλά θεατρικά έργα με σημαντικότερα: Ο ιατρός Μαυρίδης (1921), Αγάπες (1923), Το Μπουρίνι (1935), Καινούργια ζωή (1936), Φουσκοθαλασσιές (1937), Όλα θ’ αλλάξουν (1938), Σκοτεινά στον Έπαχτο (1941), Χαραυγή (1948) και πολλά άλλα.
Τα έργα του ανέβηκαν στις καλύτερες θεατρικές σκηνές (Μουσούρη, Κοτοπούλη, Α. Λαιμού, Εθνικό, κ.α.), σκηνοθετήθηκαν από τους μεγαλύτερους του είδους (Αλέξης Μινωτής, Δημήτρης Ροντήρης, Πέλος Κατσέλης, Αδαμάντιος Λεμός, Λάμπρος Κωστόπουλος, Κωστής Μιχαηλίδης, Ράια Μουζενίδου κ.α.), και ερμηνεύτηκαν από κορυφαίους ηθοποιούς όπως: Αιμίλιος Βεάκης, Βάσω Μανωλίδου, Αλέξης Μινωτής, Μάνος Κατράκης, Χριστόφορος Νέζερ, Ρίτα Μουσούρη, Έλλη Λαμπέτη κ.α. Σήμερα εξακολουθούν να παίζονται έργα του από διάφορους θιάσους, σαν εξαιρετικά και διαχρονικά ηθογραφικά έργα τέχνης.
Για τον κινηματογράφο έγραψε τρία σενάρια, με πρώτο το Τραγούδι του Χωρισμού (1939) - η πρώτη ταινία που γύρισε ο Φιλοποίμην Φίνος και μοναδική σε δική του σκηνοθεσία - Μια νύχτα χωρίς ξημέρωμα (1947) και Μπροστά στο Θεό (1953), ενώ το έργο του Φουσκοθαλασσιές μεταφέρθηκε με επιτυχία στον κινηματογράφο το 1966 από τον Ορέστη Λάσκο, με πρωταγωνιστές τη Μαίρη Αρώνη και τον Διονύση Παπαγιαννόπουλο. Για τον κινηματογράφο διασκευάστηκαν επίσης τα έργα του Η προσφυγοπούλα (1938) και Το κορίτσι του λιμανιού.
Ο Δημήτρης Μπόγρης απεβίωσε στην Αθήνα στις 28 Ιουλίου του 1964. Άφησε ένα πλούσιο θεατρικό έργο που ανεβαίνει ακόμα στις θεατρικές σκηνές. Ένα έργο που το χαρακτηρίζει η ηθογραφία, η σάτιρα και η ποιητική διάθεση, και εκφράζεται με εξαιρετικά μεστή και απλή γλώσσα. Το όνομά του φέρει σήμερα η αίθουσα εκδηλώσεων του Δημαρχιακού Μεγάρου Σαλαμίνος.
Θεατρικές παραστάσεις
Στις 11.5.1945 δόθηκε θεατρική παράσταση του έργου "Αρραβωνιάσματα" στο Δημοτικό Θέατρο της Κωνσταντινούπολης ως Ευεργετική για το Ζωγράφειο Γυμνάσιο - Λύκειο, εφ. "Απογευματινή" της Κων/πολης, 8.5.1945, αρ. 7075 (Πληρ. Θαν. Ν. Καραγιάννη, από υπό έκδοση βιβλίου του)
Κατάλογος παραστάσεων των θεατρικών έργων του Δ. Μπόγρη.
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.
Εξωτερικοί σύνδεσμοι
Κατηγορία:Έλληνες θεατρικοί συγγραφείς Κατηγορία:Έλληνες σεναριογράφοι Κατηγορία:Έλληνες δημοσιογράφοι Κατηγορία:Απόφοιτοι Εθνικού και Καποδιστριακού Πανεπιστημίου Αθηνών